钦定古今图书集成/理学汇编/学行典/第217卷 > 李聪
## 钦定古今图书集成/理学汇编/学行典/第217卷 > 李聪

按《彰德府志》：“李聪，幼有至性，生母早丧，即知哀毁，事
父及嫡母，力田供养者十馀年。父卒，既葬，欲庐墓侧，
念母缺养归，母食或减，即跪请。故家贫，肉不能丰，母
或分食诸孙，聪泣曰：‘儿痛事母日短，夫妇誓不食肉，
忍啖孩童耶’？母衰痹不能行，聪作座如肩舆状，寒则
舁以就日，暑则舁以就凉。母寿九十卒，遂庐墓所，终”
制三年。